b'\n_START_ARTICLE_\nVila (mitolo\xc5\xa1ko bitje)\n_START_PARAGRAPH_\nVila je mitolo\xc5\xa1ko bitje, dekle izjemne lepote obdarjena s \xc4\x8darobnimi mo\xc4\x8dmi. Ponavadi so upodobljene s krili, lahkotnimi oblekami in bujnimi lasmi. Ponekod jih opisujejo kot ve\xc4\x8dno mlade._NEWLINE_Vile naj bi \xc5\xbeivele v gozdu, v bli\xc5\xbeini starih hribov, izvirov ali pod zemljo, v jamah. Po vilah je dobila ime tudi jama Vilenica, za katero so verjeli, da v njej prebivajo dobre vile._NEWLINE_Miti o vilah so del narodne folklore \xc5\xa1tevilnih evropskih narodov, a so \xc5\xa1e posebej zastopane v keltski in slovanski mitologiji._NEWLINE_Ljudske pripovedi razlikujejo dobre vile, ki pomagajo ljudem, ponavadi z magijo in zle vile, katerih namen je ljudem \xc5\xa1kodovati in prenesti nesre\xc4\x8do.'